Publication: Magyar Közlöny
Issue: MK-2005-81 (Year: 2005, Number: 81)
Era: 2004-2010
Section: VII. számú melléklet a 2005. évi LII. törvényhez
Paragraph Index: 461

(3) A kifizetõ a haszonhúzó illetõségét a minimumszabályok alapján állapítja meg, amelyek aszerint változnak, hogy mikor jön létre a szerzõdéses jogviszony a kifizetõ és a kamat kedvezményezettje között. A következõkben megállapított feltételekre is figyelemmel a haszonhúzót abban a tagállamban kell illetõséggel rendelkezõnek tekinteni, ahol állandó lakóhelye található: (a) a 2004. január 1-je elõtt létrejött szerzõdéses jogviszonyokra vonatkozóan a kifizetõ a haszonhúzó illetõségét, Magyarország esetén különösen az illetõsége szerinti államban hatályban lévõ rendelkezések, valamint a 91/308/EGK irányelv, a Brit Virgin-szigetek esetén pedig egyenértékû jogszabályok alapján rendelkezésére álló információ felhasználásával állapítja meg; (b) a 2004. január 1-jén vagy azután létrejött szerzõdéses jogviszonyok – vagy ezen idõpontot követõen szerzõdéses jogviszonyok hiányában – végrehajtott ügyletekre vonatkozóan a kifizetõ a haszonhúzó illetõségét az útlevélben, a hivatalos személyazonosító igazolványban vagy szükség esetén a haszonhúzó személyazonosságát igazoló, általa bemutatott bármely más okmányban szereplõ lakcím alapján, a következõ eljárás szerint állapítja meg: valamely tagállam által kibocsátott útlevelet vagy személyazonosító igazolványt bemutató olyan természetes személyekre vonatkozóan, akik kijelentik, hogy egy harmadik országban bírnak illetõséggel, az illetõséget azon harmadik ország illetékes hatósága által kibocsátott illetõségigazolás alapján kell megállapítani, amelyben a természetes személy állítása szerint illetõséggel bír. Ilyen igazolás bemutatásának hiányában azon tagállamot kell az illetõség szerinti országnak tekinteni, amely az útlevelet vagy az egyéb hivatalos személyazonosító okmányt kiállította.

Source: https://magyarkozlony.hu/hivatalos-lapok/cebbccb780c71d0fb2979dbb3cdd38c52ff73a0c/dokumentumok/c60a90e067ab76dbd1ca456adceff18feeece29f/letoltes